Коми Республикаын 2012 вося тöвшöр тöлысь 1 лунöдз кутас уджавны Суйöрсайса гражданаöс недыр кад видзан шöрин

Та йылысь висьталiс Коми Республикаса Юралысь Вячеслав Гайзер Инöда олан кутöд юалöмъяс кузя координационнöй сöвещаниелöн заседание вылын.

«Став колана котыртан уджъяссö вöчöма, учреждениелысь водзвыв тэчассö лöсьöдöма. Öнi уджалöны сы вылын, медым корсьны жыр да тайö шöринсö могмöдны материалöн да техникаöн. 2012 вося тöвшöр тöлысь 1 лунöдз шöриныс кутас уджавны», – пасйис республикаса Юралысь.

\*\*\*Öнi суйöрсайса гражданствоа (либö сытöг) йöзöс видзöны пытшкöс делöяс органъяслöн торъя сетöм жыръясын. 2010 воын республикаса ёрдъяс примитiсны 132 решение сы йылысь, медым суйöрсайса гражданаöс вöтлыны Россия Федерацияысь.

«Суйöрсайса гражданаöс, кодъясöс колö Россия Федерацияысь административнöя вöтлыны либö депортируйтны, недыр кад видзан шöрин» Коми Республикаса казеннöй учреждение лöсьöдöм» Коми Республикаса Правительстволысь 459 №-а шуöм кырымалiс Коми Республикаса Юралысь 2010 вося öшым тöлысь 22 лунö.